paragraph_text: Srednja krkavina (primorska krkavina, žestika, crni trn, smrdiličje, orehovac, pušitrn pasjak; lat. Rhamnus × intermedia) je vrsta biljke iz porodice Rhamnaceae (pasjakovine ili krkavine). Živi na području Albanije, Bosne i Hercegovine, te Hrvatske. U Hrvatskoj su joj staništa šume bijelog graba i hrasta medunca. Obično raste u obliku manjeg listopadnog grma visine do nekoliko metara.